
! DANS LES MERES DE CHINE. 


Căpitanul fără echipaj 


Se confruntase cu un uragan de neînchipuit, dintre acelea ce 
se numesc taifunuri, un fel de trombă marină care provoacă 
adesea devastări înspăimântătoare în mările Chinei şi ale 
Japoniei. 

Marea încă mai mugea furioasă. Atmosfera era opacă şi 
netransparentă, ceața de nepătruns. Pe cer fugeau cu iuţeală 
nişte nori de o formă bizară. 

Cu toate acestea, cel mai puternic uragan trecuse. Violenţa, ca 
să spunem aşa, se făcuse cioburi. Masa de apă răvăşită nu mai 
putea să pună în primejdie zvelta şi solida corabie, care când 
apărea ca un turn pe creasta valurilor, când se prăvălea în 
adâncul văilor săpate de ondulatiile valurilor. 

Aceasta era o navă deosebită, dintre acelea ce se comportă cu 
vitejie pe mările foarte agitate. Nu arbora nici un pavilion, dar cu 
toate cá nu i se cunoştea naționalitatea, înfăţişarea sa trăda 
cunoştinţele şi priceperea constructorului. Era făurită de lucrători 
îndemânatici după planurile indráznetului căpitan, care la acea 
oră se afla pe pasarela de comandă, hotărât ca o stâncă, în ciuda 
rostogolirii valurilor, care nu o singură dată au fost pe punctul de 
a-l lua cu ele. Tânăr, mândru şi frumos, cu talie elegantă şi 
robust modelat, într-o îmbrăcăminte de un roşu aprins, cu o 
pălărie mare cu pene undulate ce-i încorona nobilul cap încadrat 
de bucle mătăsoase, el îşi fixa ochiul de vultur, când spre marea 
înfuriată ce se liniştea cu greu, când spre singura velă de 
furtună, de care se servea pe această vijelie ca să impulsioneze 
nava. 

Acesta era căpitanul Morgan, eroul mărilor. 

Insă unde se afla echipajul acestui rege al oceanelor? Ce se 
întâmplase cu aceşti pirați indárjiti, care nu aveau asemănare 
nici în luptă, nici la manevrarea velelor? Puntea corăbiei era 
aproape pustie. Este adevărat că la cârmă se afla bătrânul pilot 
francez Andre, credinciosul tovarás al lui Morgan, cel care îl 
crescuse din copilărie şi care rămânea cel mai bun ofiţer. In 
pofida părului său cenuşiu, acesta era încă un bărbat viguros, 
datorită constituţiei sale de fier. 

Cârma nu putea să fie în mâini mai sigure, mai capabile să 
reziste la loviturile de berbec ale furtunii. La fel ca şi stăpânul 
său, Andre era un om care nu se clintea niciodată de la postul 

datoriei şi al onoarei. 

Alături de aceste două mari figuri, nu se putea vedea pe punte 
decât un al treilea personaj, dacă acest termen nu este prea 
pretentios pentru a-l indica pe un flăcău numit familiar Klas, o 
prescurtare a lui Nicolae, echivalentul lui Colas în franceză. Klas 
număra abia optsprezece primăveri. Acesta era un zdrahon 
foarte voinic, cu ochii mici, vioi şi pătrunzători ca un sfredel, cu 
maxilare destul de puternice şi neobosite, ca şi braţele, care 
precis că nu erau făcute ca să inventeze pulberea. 

Era un începător olandez, pe care tatăl său îl angajase la 
bordul corăbiei lui Morgan, ştiind din experienţă că aici va primi o 
şcoală bună, căci el însuşi servise ani întregi sub pavilionul 
negru. Însă cu excepţia acestor trei personaje, unde era şi ce 
făcea restul echipajului? Când Klas a deschis un tambuchi şi a 
coborât în întrepunte, s-au auzit nişte suspine si gemete. 
Tânguirile veneau din cazarma mateloţilor, unde záceau în 
hamacuri, în număr foarte redus şi evident în prada unor 
suferinţe cumplite, oamenii pe care Morgan îi mai păstra încă, 
dintre toţi acei care nu de mult se aflaseră pe corabia lui. 

Căpitanul şi oamenii săi trecuseră prin încercări îngrozitoare. 
Toate elementele naturii păreau să se fi unit împotriva lor. Un 
uragan înfricoşător, comparabil cu cel pe care îl pusese la grele 
încercări la capul Horn, pe care am avut ocazia să-l descriem 
într-una din aceste povestiri, îl separase de restul flotilei sale. 
După aceasta, nava sa tárátá de forţa de nerezistat a furtunii, se 
îndepărtase din ce în ce mai mult din drumul său. Insă nimic nu 
putea slăbi calmul tânărului căpitan, obişnuit să înfrunte cele mai 
mari pericole şi să le depăşească. 

Din nefericire, oamenii săi suferiseră mult, nu numai din 
pricina naturii dezlăntuite, ci şi din propria lor vină. Trecând prin 
dreptul unor insule, Morgan avusese grijă să-şi împrospăteze 
proviziile cu fructe si legume proaspete. Insă  matelotii 
dispretuiau ceea ce ei numeau ironic un regim de papă-lapte şi 
preferau să o ţină mereu cu biscuiţi şi carne sărată, care le 
satisfăcea mai mult gustul, dar a căror consumare prelungită 
trebuia să aibă în cele din urmă consecinţe neplăcute. 

In lunga şi formidabila furtună de care am pomenit, şi din care 
corabia scăpase cu greu fără mari neajunsuri, Morgan nu 
avusese vreme, în această dezlăntuire a naturii să se ocupe de 
oamenii săi aşa cum îi era obiceiul. De aceea, a fost cu tristeţe 
surprins să constate că cea mai mare parte a matelotilor erau 
atinşi de scorbut, acea boală crudă căreia îi sunt supuşi oamenii 

mării ce se hrănesc multă vreme şi fără întrerupere cu carne 
sărată şi legume uscate. 

Marinarii săi erau într-o stare de slăbiciune destul de jalnică, în 
aşa fel încât nu au avut altă posibilitate decât să se stabilească 
pe undeva printre pasnicii indigeni. Aici se bucuraseră de cea 
mai bună primire şi lui Morgan îi crescuse speranţa că sub acest 
climat, unde regimul unei alimentaţii proaspete, îndeosebi 
vegetală, le va reface complet sănătatea. Cu aceeaşi ocazie, nu 
a neglijase să-şi aprovizioneze din plin corabia cu rădăcinoase 
comestibile şi cu fructe, cărora le cunoştea virtuțile sănătoase. 

Din nefericire, această insulă nu avea decât un neajuns. Ca 
cea mai mare parte a insulelor formate din madrepori, ea nu 
poseda nici un port, nici un adăpost natural, aşa încât Morgan 
fusese silit să pornească pe mare, lăsând pe uscat, în tratament 
sau convalescentá, cea mai mare parte a echipajului său. li 
rămâneau cel mult vreo douăzeci de oameni, cu care avea să se 
menţină în apele arhipelagului de corali, din care făcea parte 
această insulă, până ce bolnavii erau în stare să-şi reia viaţa la 
bord. Însă într-o noapte, cu totul pe neaşteptate, izbucnise un 
nou uragan, mai furios decât primul. Acesta era un taifun, 
fenomenul atmosferic cel mai de temut în aceste mări. 

Pentru a-şi salva corabia, deja atât de încercată, pe care 
avântul furios al taifunului din larg o împingea spre fundurile 
puţin adânci de care sunt înconjurate aceste insule, lui Morgan 
nu-i rămăsese altceva decât să pornească în largul mării. Isi 
abandonase ancora, neavând vreme să o ridice şi a riscat 
manevre îndrăzneţe cu pânzele, care sub o conducere mai puţin 
îndemânatică ar fi determinat scufundarea navei, însă care 
dimpotrivă, a avut un succes deplin. In câteva clipe a fost 
departe de primejdioasele recifuri. Insă căzuse de la Caribda la 
Scila. Primejdia de care fugise Morgan nu era mai puţin mare 
decât aceea de care scăpase. Uraganul ce urla cu turbare din est 
aruncase corabia lui Morgan din ce în ce mai spre vest. Taifunul 
durase aproape o săptămână şi atinsese o furie de o asemenea 
intensitate maximă, încât se părea că nava pirat, în ciuda 
robustei sale construcţii, avea să fie făcut tándári sub efortul 
combinat al vântului şi al valurilor. Morgan nu părăsea duneta şi 
nu putea supraveghea cu de-amănuntul bordul cum făcea de 
obicei. Alături de el, Andre, la rândul său avea destule de făcut la 
cârmă. Cei câţiva oameni valizi ce compuneau acum echipajul nu 
scăpau ocazia de a face chiolhanuri. Fără rea intenţie şi cu 
convingere că ele le vor spori şi mai mult puterile, însă 

dimpotrivă, acestea aveau efecte contrare. În ciuda tuturor 
recomandărilor, consumau carne sărată, crezând că înghițind 
pahare pline cu rom îşi înlesneau digestia, o imprudentă destul 
de obişnuită oamenilor din situaţia lor, ale cărei efecte nu 
întârziau să se facă simţite. 

Toţi aceştia au ajuns într-o stare de slăbiciune jalnică, 
nepărăsindu-şi hamacurile, de teamă că nu vor avea putere să 
urce din nou pe ele. Aceşti marinari vigurosi oteliti de intemperii 
şi neobositi în luptă erau doborâti de înfricoşătoarea boală. 
Scorbutul îi transformase pe aceşti oameni în nişte copii mici, 
slabi şi neputincioşi. Zăceau, strigând şi gemând, blestemându-şi 
soarta, pe care totuşi chiar ei şi-o croiseră, şi în suferinţele lor 
intense, în momente de depresiune, îşi chemau moartea. 

Klas era singurul, care urmând conştiincios instrucţiunile 
căpitanului, nu se lăsase ispitit. După ce trecuse cu o viteză 
ameţitoare prin tot felul de primejdii marea Coralilor, şi fuse târât 
la sute de mile de locul de plecare, Morgan a constatat, într-o 
dimineaţă cenusie şi cetoasá, că taifunul era destul de potolit ca 
să-şi permită să controleze nava şi să inspecteze rapid avariile şi 
daunele ce le suferise. Fuseseră smulse câteva bărci si 
bastingajul era desprins în diferite locuri. Insă în ansamblul ei 
corabia era intactă. Nu se produsese nici o spărtură, ceea ce era 
cel mai important. Incă se putea rezista pe mare. Morgan se 
grăbea să facă observaţiile de cuviinţă ca să stabilească exact 
situaţia corăbiei. Căci toată săptămâna cât durase uraganul îi 
fusese cu desăvârşire imposibil să întreprindă ceva în această 
privinţă. Intre timp, norii se împrăştiau puţin câte puţin. Din timp 
în timp se arăta câte o rază de soare. Lui Morgan i s-au adus 
instrumentele de observaţie, şi după ce a luat înălţimea soarelui, 
a făcut calculele necesare şi a stabilit într-un mod destul de 
precis punctul unde se găsea corabia. El a părăsit pasarela şi s-a 
îndreptat spre Andre, credinciosul său pilot şi sfătuitor. 

— Lasă cârma, Andre, i-a spus el. Ai ţinut destul de mult bara. 
A venit rândul meu. Te voi înlocui. 

— AŞ putea să rămân la cârmă şi mai multă vreme, a răspuns 
Andre. Am fost înlocuit deja un pic de Klas, care n-a trebuit decât 
să ţină bara. Insă unde ne găsim noi acum? Dacă ai coborât de 
pe pasarelă, înseamnă că navigăm pe o mare fără recifuri de 
corali, care în ultimul timp ne-au făcut atâtea griji. Am fost 
antrenați departe spre vest? 

, — N-am stabilit într-un chip foarte precis, a răspuns Morgan. 
insă după calculele mele aproximative, am fost împinşi foarte 

departe. Ne găsim în marea Chinei şi nu la o prea mare distanţă 
de coastele acestui imperiu ceresc. In tot cazul, nu ne vom teme 
de bancuri de corali şi de funduri puţin adânci. 

— Drace! a exclamat Andre. Acest taifun satanic ne-a aruncat 
departe de traseu. Tunete din Brest! Credeam că ne găsim cel 
mult în nordul Australiei! Şi acum iată-ne pe marea Galbenă, 
aproape de imperiul milenar, în care locuieşte acea rasă cu ochii 
oblici şi migdalati, acei orientali perfizi cu părul împletit în cozi 
lungi! Acei de acolo nu sunt prietenii mei, căpitane. Am avut de-a 
face cu aceşti caraghioşi înainte de a mă înrola sub tatăl tău. Mă 
aflam pe o corabie olandeză care a fost atacată de bandiții cu 
pielea galbenă. Te asigur cá a trebuit să ináltám toate velele ca 
să scăpăm de ei. Aceste meleaguri furnică de pirați chinezi. Este 
o semintie îndrăzneață şi crudă, care nu se teme să atace cele 
mai mari corăbii. Fireşte, ei se ţin departe pe timpul furtunilor 
mari. Căci corăbiile lor nu sunt făcute ca să înfrunte puternice 
rafale de vânt. Vântul ne va reţine câtva timp aici. Cu condiţia să 
nu ne apropiem prea mult de coasta chineză! Dacă ne observă 
piraţii galbeni, s-ar putea ca lucrurile să se întoarcă rău împotriva 
noastră. Ei ne vor ataca, şi cum am putea să le ţinem piept, cei 
trei care suntem, mai ales că unul din noi va fi ocupat cu cârma? 
Oamenii nu sunt în stare să facă nici cea mai uşoară treabă. 
Trebuie să regrete amarnic orbirea şi neascultarea lor! Au 
mâncat ceea ce au vrut! Aşa le trebuie. Acum ar vrea mult să 
facă ceva, dar nu pot să mişte nici măcar un deget! 

Spunând acestea, Andre a predat cârma în mâinile lui Morgan 
şi a coborât în întrepunţi ca să viziteze pe bolnavi, care ofereau 
un spectacol demn de toată mila. Aveau gingiile umflate şi dinţii 
dezrădăcinati. Membrele mai înainte atât de puternice, erau ca 
atrofiate si paralizate. Unii, posaci şi tăcuti, erau retraşi în 
durerea lor. Alţii se avântau în gemete şi cáinte amestecate cu 
înjurături şi blesteme. Ruliul şi tangajul le agravase starea rea pe 
timpul fugii din faţa uraganului. 

— Acum vă daţi bine seama, le-a spus Andre, aducându-le 
fructe şi supă de legume, singurele alimente, ce le puteau 
mânca. Vedeţi bine unde v-a condus neascultarea ordinelor 
căpitanului. Vor mai trece multe zile înainte de a putea fi puşi pe 
picioare. Vă daţi seama în ce primejdie ne-a atras neascultarea 
voastră. Fără căpitan vom fi luaţi unul câte unul de diavol, si eu 
ca şi voi. lată ce înseamnă să nu ştii să te opreşti la timp, să nu 
fii în stare să faci un efort ca să-ţi retii pofta de mâncare. Nu v-aţi 
dat seama de efectele acestui regim decât atunci când v-aţi 

incăpătânat să-l urmaţi. Aţi fost preveniti şi nu v-au lipsit alte 
alimente. Însă aţi vrut să faceţi de capul vostru, şi din cauza 
aceasta, voi ca şi noi, din nefericire, vom suferi nişte consecinţe 
inevitabile! 

În pofida acestor reprosuri, şi mustrări, Andre nu şi-a îndeplinit 
mai puţin datoria cu devotament. El a trecut de la un bolnav la 
altul şi nu s-a oprit decât atunci când i-a îmbărbătat şi îngrijit pe 
toţi. La sfârşit s-a gândit la el însuşi, fără a uita de căpitan şi de 
Klas, cărora le-a adus pe punte câte ceva de-ale mâncării. 

S-a lăsat seara, apoi s-a înnoptat şi din est sufla un vânt cu 
mare putere. 

Morgan s-a străduit cât mai mult să se menţină departe în 
largul mării cu ajutorul unei singure vele, vela de furtună. Insă îi 
era imposibil să împiedice corabia să fie împinsă din ce în ce mai 
mult în marea Galbenă şi să se apropie pe nesimţite de coastele 
Chinei. Dimineaţa vremea se mai luminase un pic. Soarele se 
arăta mai des şi în depărtare la orizontul apusean apărea o 
dungă albăstruie, asemănătoare cu o pătură de ceaţă. Marea 
devenise mult mai calmă. 

— Recunosc aceste locuri, a mormăit bătrânul Andre arătând 
orizontul cu un aer morocănos. Asta-i coasta chineză infestată de 
pirati cu pielea ca sofranul şi cu părul în coadă. Aceşti barbari nu 
sunt neîndemânatici şi am auzit mai multe poveşti care 
demonstrează severele dificultăţi ce le vom întâmpina cu ei. 

Morgan spera că vântul se va schimba, cu toate că nu părea 
deloc să se întoarcă. Bătrânul Andre trecuse din nou la cârmă. 
Privirea nu-i părăsea uriaşa întindere a apei devenită calmă. 
Toate eforturile sale încercau să împiedice corabia să fie purtată 
repede înspre îndepărtatul uscat. 

— Căpitane, a strigat el deodată lui Morgan, care îşi ocupase 
din nou locul la dunetă. S-ar părea că se aude vuietul unei lupte. 
Sau să fie explozia unui vulcan? 

— Nu, bravul meu Andre. Acesta nu se aseamănă cu o 
explozie vulcanică. Lasă-te dus mai spre nord. Vreau să ştiu ce 
se petrece acolo. Teatrul luptei este destul de îndepărtat. Insă 
mai mult ca sigur că ceea ce auzim sunt nişte bubuituri de tun! 


Piraţii chinezi 


Andre, supunându-se maşinal, nu înţelegea totuşi cum Morgan 
putea să comande o asemenea manevră. 

— Căpitane, a zis el lui Morgan când vuietul surd şi scurtele 
întreruperi ale canonadei i-au ajuns din nou la urechi, ascultă-mă 
te rog! Să nu mergi în aceste ape infestate de demonii chinezi. 
Ce vom putea să facem acolo noi trei? Va fi, căpitane, o nebunie 
curată, iti dau cuvântul meu. Aceşti pirați chinezi sunt extrem de 
temuti. Nu se prezintă niciodată în număr mare şi recurg la tot 
soiul de şiretenii infernale. Să nu intervenim în treburile lor şi de 
altminteri, ce-am putea să le opunem. 

— N-avem decât să ne urmăm direcţia, a răspuns tânărul 
erou, indiferent. De altfel vântul nu ne lasă altă alegere. Vom 
naviga împotriva vântului manevrând pe căi ocolite, cât mai 
încet cu putinţă. Mai departe vom vedea bine ce se va întâmpla. 

Bombardamentul de artilerie, pe care Morgan şi cei doi 
tovarăşi ai săi îl auzeau la nord provenea de la o luptă îndârjită. 
In marea galbenă naviga o corabie mare ce flutura pavilionul 
portughez. Venea din Moluce, sau Insulele Mirodeniilor, şi 
suferise puternic de pe urma taifunului, care o târâse cu el. Pe 
bordul său nu se vedeau decât pânze zdrentuite şi bărci avariate, 
la fel ca şi bordul corăbiei lui Morgan. Insă numerosul echipaj al 
navei aveau altă treabă de făcut decât să repare avariile. Ea era 
asaltată din toate părţile de nişte atacatori groaznici. Şase 
bastimente mici şi mari, de o formă ciudată, înconjurau nava 
portugheză, de altfel bine înarmată. Aceste bastimente, cam 
joase, erau prevăzute cu vele mari şi puternice. Erau jonci 
chinezeşti, nu din acele jonci un pic mai grele destinate 
comerţului, ci din corăbii special construite în vederea pirateriei, 
la prova lor observându-se ceea ce se numeşte punti de abordaj, 
prevăzute cu cángi lungi din fier. Insă piraţii chinezi nu 
ajunseseră la momentul folosirii lor. 

Deocamdată erau angajaţi cu portughezii într-o luptă de 
artilerie, în care se serveau de tunuri instalate la prova şi la pupa 
joncilor, pe afeturi mobile, oferind iuteală şi precizie tirului lor. 
Această dispunere le permitea de asemenea să nu se expună 
tribordului şi babordului corăbiei portugheze, ca să nu primească 
din plin salvele lor. Aveau grijă, potrivit tacticii obişnuite, să 
atace marea corabie la cele două capete, pe la prova şi pupa, 


9 


unde portughezii nu posedau, ca toate corăbiile europene, decât 
tunuri al căror tir era puţin primejdios. Intre timp, corabia a cărei 
artilerie devenise aproape nefolositoare, se pregătea să respingă 
abordajul. Matelotii fiind înarmaţi până în dinţi, îşi imaginau că 
piraţii aveau să se apropie şi să încerce să-i agate cu căngile lor 
de abordaj. Erau gata să li se opună cu un foc zdrobitor de 
muschete şi să-i arunce în mare. 

Nu-şi făceau nici o iluzie asupra sorții ce-i aştepta în caz de 
înfrângere. Piraţii chinezi nu cunoşteau nici o milă. Nu numai că-i 
masacrau fără îndurare pe duşmani, dar îi mai făceau să piară în 
cele mai crude torturi. 

Joncile erau destul de aproape ca să se poată distinge feţele 
galbene ale atacatorilor şi să se audă strigătele sălbatice de 
triumf ce le scoteau barbarii, agitându-şi armele cu gesturi 
sfidătoare. 

Insă în pofida sfidării lor, piraţii chinezi văzând bine că vasul 
portughez dispunea de un echipaj numeros, dispus să se apere 
până la capăt, nu aveau nici o dorinţă să moară într-un abordaj 
prematur. Ei au procedat mult mai bine. Trei jonci au înaintat 
puţin câte puţin către bompresul şi celelalte către pupa 
portughezilor. 

Deodată printre jonci a trecut şi le-a depăşit o mică 
ambarcatie, navigând spre prova corăbiei. Ea nu conţinea decât 
patru chinezi, din care trei vâsleau cu înfocare, în timp ce al 
patrulea, un adevărat gigant cu chipul respingător, aplecat 
înainte, tinea în mână o tortá aprinsă. 

In aceeaşi clipă, manevra s-a repetat la pupa corăbiei 
portugheze. Norii de praf ce acopereau marea în jurul luptătorilor 
i-au împiedicat pe portughezii îngrămădiţi pe punte să observe 
cele două mici bărci, şi dacă vreunul dintre ei le-ar fi observat, n- 
ar fi crezut că merită să se ocupe de o asemenea echipă slabă, în 
tot cazul incapabilă să invadeze puntea corăbiei, fără a fi imediat 
masacrată. 

Insă chinezii nu se gândeau deloc să se catere pe punte. Tot 
ceea ce voiau era să se apropie cât mai mult cu putinţă de 
marea corabie. Una din bărcile lor ajunsese acum chiar sub 
bompres şi cealaltă foarte aproape de cârmă. Atunci a răsunat 
un fluierat strident, care era evident un semnal. Fiecare din cei 
doi giganţi aplecati în bărci s-a ridicat deodată. Aveau în mâini 
mai multe vase de porțelan acoperite deasupra, umplute cu o 
substanţă negricioasă şi bituminoasă, destul de deasă. Fiecare 
recipient, de mărimea unei ghiulele obişnuite, era prevăzut cu un 

mâner de bambus. Feţele celor doi coloşi s-au luminat de un râs 
strâmb şi diabolic, când mereu neobservati de portughezi, şi-au 
apropiat tortele cu materia aceea, căreia i-au dat foc. Imediat şi 
cu o rapiditate şi o dibăcie de necrezut, cei doi oameni şi-au 
aruncat oalele pe puntea corăbiei portugheze, unde s-au spart în 
mijlocul echipajului. Au aruncat imediat şi succesiv multe altele, 
şi cele două bărci, cu treaba lor infernală îndeplinită, s-au întors 
cu toată viteza ramelor, fiecare la jonca de unde plecase. 

Pe nava portugheză răsunau deja strigăte înspăimântate. 

— Nişte oale puturoase! Nişte oale puturoase! strigau 
marinarii bătrâni, tulburati cu totul. Dumnezeule din cer, Sfântă 
Fecioară! Apără-ne! Chinezii şi-au aruncat oalele lor diabolice, 
oale pline cu materii puturoase! 

— Azvárliti peste bord toate aceste oale infecte! a urlat 
căpitanul de pe înaltul dunetei. Vom fi cu toţii asfixiati şi otráviti! 

Recipientele din porțelan se sfărâmaseră de-acum si materia 
neagră ardea ca o tortă. Un nor cenusiu şi-a răspândit pe toată 
corabia vălul vátámátor. Matelotii cei mai apropiaţi cădeau 
grămadă, ca trăsniti. Aceste emanatii imputite şi duhnitoare, de 
care s-ar fi spus că erau scoase din infern, se întindeau din ce în 
ce mai mult şi pe punte cădeau noi victime. 

Căpitanul era un om hotărât şi şi-a dat seama că nici o fiinţă 
omenească nu putea să reziste în această atmosferă 
respingătoare. 

— Toată lumea în întrepunţi! a strigat el cuprins de disperare. 
Ne vom apăra acolo cu focuri de muschete şi pistoale, cu arme 
albe şi chiar cu lovituri de tun, dacă aceste canalii galbene vor 
cobori în baterii! 

Nu mai era vreme. Echipajul înnebunit şi-a părăsit camarazii 
asfixiati şi întinşi pe punte şi s-a năpustit cu capul aplecat prin 
tambuchi. Fiecare fugea cât mai repede fără a se preocupa de 
celălalt, departe de aceste emanatii dezgustătoare şi mortale. 
Chiar şi pilotul şi-a abandonat cârma. La rândul său şi căpitanul a 
părăsit pasarela, ca să se ocupe de oamenii săi înnebuniţi. 

Atunci, au înaintat cu băgare de seamă două jonci şi curând 
corabia portugheză trosnea din toate încheieturile. Două punti 
grele de abordaj au fost aruncate simultan peste bordul acesteia, 
la prova şi la pupa, şi de-a lungul acestui fel de pasarele au 
pornit să alerge o mulţime de caraghiosi. Tineau în mâini bucăţi 
de stofă impregnate cu un lichid special, în timp ce-şi acopereau 
nasul şi gura ca să treacă fără urmări grave peste locul infestat. 
In altă mână duceau nişte căldări pline cu un fel de pământ 

unsuros, pe care-l răspândeau pe punte, pe deoparte pentru a 
acoperi materia bituminoasă, pe de alta, ca să facă puntea mai 
puţin alunecoasá. In urma lor venea o grămadă de alti chinezi şi 
corabia portugheză a furnicat curând de feţe galbene. Vântul 
risipise repede ultimele rămăşiţe de vapori pestilenţiali. Însă 
galbenii erau stăpâni pe punte. Jos, în baterii, supraviețuitorii se 
aşteptau, hotărâți, la o apărare disperată. 

Atunci s-a desfăşurat o scenă îngrozitoare. Chinezi s-au 
aruncat ca nişte animale sălbatice asupra nefericitilor portughezi 
căzuţi pe punte, ametiti şi pe trei sferturi asfixiati de gazul din 
oalele aprinse. Ei i-au ridicat încet având grijă să ca mai întâi să-i 
facă să-şi revină, doborându-i cu o barbarie oribilă. Chinezii sunt 
prin firea lor foarte cruzi. Ei se delectează în sângele victimelor 
fără apărare. Era o ocazie bună să guste această plăcere. Câţiva 
portughezi au fost luaţi în vârful sulitelor şi duşi în triumf, în timp 
ce călăii scoteau aclamații zgomotoase, amestecate cu urlete de 
agonie. Tot ce se afla pe punte a fost trimis la moarte fără milă. 
După aceea, chinezii s-au gândit să-şi continue în altă parte 
opera lor de masacru şi exterminare. Cu privirile întoarse spre 
puntile de abordaj păreau să aştepte, pentru a începe, sosirea 
cuiva. 

Deodată a izbucnit o aclamatie asurzitoare: 

— Liuping! lată-l pe Liuping! strigau cu toţii piraţii galbeni. 
Liuping, fiul cerului! Faceţi loc căpitanului, care va termina 
exterminarea diavolilor albi! 

Intr-adevár, s-a văzut apărând Liuping, şeful piraţilor chinezi. 
Acesta era un om încă tânăr, de o forţă herculeană, îmbrăcat cu 
un lux fastuos. || înconjura şi urma o escortă impunătoare, în 
costume strălucitoare. 

Oricât de tânăr părea, Liuping nu era mai puţin un ticălos 
înrăit, de o ferocitate fără seamăn. Pe chipul său fără expresie, 
de culoarea lămăii, ochii i se asemánau cu cei ai unui tigru furios. 

El a contemplat cu satisfacţie cadavrele îngrămădite pe punte 
şi a ascultat raportul locotenentului său, care condusese de la 
început atacul. 

— Vai! Diavolii albi sunt închişi acolo dedesubt, a spus el cu un 
surâs satanic. Fără îndoială că vor să se apere şi să-şi vândă 
scump viaţa. Insă eu nu am nici cea mai mică dorinţă să sacrific 
viaţa unui singur om din echipaj. Nu, îi vom afuma pe aceşti 
portughezi şi îi vom face să iasă din găurile lor ca nişte vulpi din 
bârlog. De îndată ce vor fi asfixiati şi ametiti, ne vom veseli cu 
executarea lor. 

Aceste cuvinte diabolice au fost primite cu o bucurie delirantă 
şi monştrii s-au apucat de îndată de treabă. Cu ajutorul securilor 
şi ferestraielor au tăiat o deschidere pe punte. Dar portughezii au 
astupat-o şi baricadat-o imediat, căci urmăreau cu atenţie tot 
ceea ce se petrecea deasupra capetelor lor şi nu se îndoiau de 
ceea ce voiau să facă demonii chinezi. Insă deschiderea putea fi 
mărită mai uşor decât baricadarea. In zadar portughezii au tras 
focuri prin noile crăpături, care au doborât un oarecare număr de 
pirați. Asta nu era de ajuns ca să-i oprească pe cei de sus să-şi 
execute planul. De îndată ce securile au deschis o gaură de 
dimensiuni suficiente, au dat drumul în interiorul bateriei la una 
din oalele lor puturoase. Acest prim vas aprins, încărcat cu 
materie infectă s-a sfărâmat în întrepunţi, răspândindu-şi gazul 
ucigător, de care nefericiţii portughezi nu puteau să scape. Au 
aruncat zadarnic o pânză de velă peste această oală în flăcări. 
De altminteri, chinezii aruncau noi vase, şi când au crezut că 
introduseră în interior un număr destul de mare, au acoperit 
deschiderea ca să oblige infernalii vapori să pătrundă până în 
cele mai retrase colţuri. 

Bateria era plină de strigăte şi gemete ce dădeau fiori. 
Nefericiţii marinari neputând să lupte împotriva emanatilor 
vătămătoare, se sufocau. De disperare, mulţi intrau în saborzi şi 
se aruncau în apă ca să scape de urgie. 

Insă piraţii prevăzuseră şi această tentativă supremă. Bărcile 
desprinse de jonci îi culegeau pe nefericitii ce se aruncau în 
valuri. De îndată ce apăreau la suprafaţă, erau apucati de mâini 
hrápárete, trasi în ambarcatie şi măcelăriți cu sânge rece. 

Astfel, toţi oamenii echipajului erau sortiti unei morti 
inevitabile, în orice parte se întorceau şi fără nici o şansă de 
salvare. Haosul a ajuns la culme printre aceşti bieti marinari, 
când a căzut fără cunoştinţă şi căpitanul corăbiei. Câţiva s-au 
refugiat în fundul calei, însă şi asta era invadată de aceeaşi 
vapori şi au fost inábusiti aici. 

După vreo două ore, în interiorul corăbiei portugheze domnea 
o tăcere de moarte. Marinarii care nu fuseseră masacrați sau nu 
se aruncaseră în mare zăceau pe ici şi colo prin colţuri. Piraţii 
chinezi, cuprinşi de o bucurie expansivă, dansau o horă infernală 
pe punte. Deodată a răsunat la pupa vasului un strigăt 
neaşteptat. Provenea dintr-o cabină chiar de la pupă, căreia 
piraţii nu-i acordaseră atenţie până atunci. Printre strigătele ce 
se făceau auzite se puteau desluşi nişte voci de femei. 

O nefericită prizonieră 


Liuping şi-a scos imediat sabia şi a poruncit celor mai apropiaţi 
pirați să-l urmeze. Evident cá în acea cabină se desfăşura o luptă 
groaznică şi disperată. Intr-adevár, aici se refugiaseră câţiva 
portughezi când se aruncaseră pe punte primele oale toxice. 
Nişte pirați chinezi în căutare de prăzi fortaserá usa şi s-au găsit 
în fata ultimilor supraviețuitori din echipajul european. 
Portughezii ştiau că chinezii nu erau îndurători şi oamenii rămaşi 
erau hotărâți să-şi vândă scump viaţa. Liuping a dovedit cu 
această ocazie că ştia să-şi rişte persoana sa. El s-a aruncat în 
primul rând, slobozind strigăte sălbatice. 

Pocneau pistoalele, săbiile, sulitele şi securile de abordaj 
loveau cu patimă furioasă. Portughezii şi chinezii erau inclestati 
într-o luptă pe viaţă şi pe moarte, corp la corp, la îngusta uşă a 
cabinei. Însă portughezii nu erau decât vreo cincisprezece. Ei au 
doborât câţiva duşmani şi au fost ucişi rapid de numărul 
adversarilor. A fost un nou masacru. Invingătorii s-au amuzat o 
clipă zdrobind craniile ultimilor portughezi şi le-au străpuns 
corpurile cu sulitele. Liuping şi locotenentul sáu au sărit în 
interiorul cabinei peste grămada de victime. Strigătele nu 
încetau şi când fumul pulberii s-a mai risipit, şeful piraţilor 
chinezi a observat trei femei. 

Fără îndoială, ele se urcaseră pe bordul corăbiei la Moluce 
pentru a se întoarce în ţările lor. Printre aceste Liuping a distins 
din prima ochire o fată răpitoare. Celelalte două erau probabil 
servitoarele sale. Acestea îngenuncheate aproape de stăpâna lor 
gemeau sfâşietor şi priveau cu ochii mari şi înspăimântați pe 
aceşti monştri galbeni plini de sânge. 

Cele două bătrâne servitoare au fost apucate cu violenţă şi 
scoase, în ciuda implorărilor sfâşietoare. Şi barbarii cu ochii 
oblici, fără a ţine seama de slăbiciunea femeilor, le-au tăia gâtul, 
după ce le-au torturat cu artă. 

Au vrut să supună aceleaşi sorţi şi pe tânăra fată, când Liuping 
le-a strigat: - 

— Opriţi! Indărăt, bădăranilor! Această fată este a mea! O voi 
face să-mi fie sclavă. Ea îl va servi pe Liuping. Fără îndoială că 
este o persoană de rang mare. N-aş avea decât cea mai mare 
plăcere să pun piciorul pe ceafa acestei cătele! 

Liuping nu se înşela. Prizoniera aparţinea unei mari familii 

portugheze. Era Martha Ramirez, fiica inspectorului general al 
insulelor Moluce. Ea se reîntorcea în Portugalia la mama sa, şi 
tatăl său avea s-o urmeze şi el mai târziu. 

Cu siguranţă că era de preferat moartea pentru tânăra fată, în 
locul sorții ce i se rezerva. Privirile incendiare ale lui Liuping 
spuneau mai multe decât toate comentariile. 

Dacă o crutase pe nefericita portugheză, o făcuse pentru că, 
răpit de frumuseţea sa, voia să facă din ea jucăria capriciilor şi 
plăcerilor sale. 

Acest personaj scârbos râdea în hohote, luând cu sine prada 
sa ce tremura pe punte, unde nefericita istovită de atâta teroare 
şi mârşăvie, a leşinat. 

Liuping a dat ordin ca Martha Ramirez să fie dusă pe jonca sa, 
care era, ca să spunem aşa, corabia amiral a acestei flotile 
barbare, când deodată de la pupa corăbiei capturate, un strigăt 
ascutita anunţat o velă pe mare. 

Deocamdată, fără să se mai gândească la victima sa, s-a 
grăbit spre pasarelă. 

— Intr-adevăr, a exclamat el către tovarăşii săi, este o altă 
corabie! Se apropie încet. Astăzi avem mare noroc. Va trebui să 
ofer zeilor un sacrificiu de fierbinte mulţumire pentru că ne-a 
trimis o a doua pradă în aceeaşi zi! Cu siguranţă că bastimentul 
pe care-l văd acolo are o mulţime de bogății. Vom merge să-l 
capturăm imediat. Vai! Cine poate să-i reziste lui Liuping? 

Sinistrul nelegiuit a dat imediat nişte ordine. A lăsat pe corabia 
portugheză un oarecare număr de chinezi, printre care şi cei mai 
vechi din banda sa şi le-a ordonat să supravegheze pe 
prizonieră, ferindu-se să-i facă cel mai mic rău, întrucât şi-o 
rezerva pentru el. Liuping ştia că această interzicere va fi 
scrupulos respectată. Toţi oamenii lui erau supuşi voinţei sale 
tiranice. El nu admitea nici o rezistenţă şi la cea mai mică 
veleitate de opunere îl decapita imediat pe îndrăzneţ. 

Mizerabilul a mai aruncat o privire spre prizoniera sa, întinsă 
fără cunoştinţă pe o fâşie de velă. El se felicita pentru această 
captură şi acum nu avea decât dorinţa arzătoare de a ataca pe 
cea de a doua corabie. 

Piraţii galbeni au trecut în grabă peste puntile de abordaj, în 
mijlocul unor strigăte de nedescris, şi au ajuns la joncile lor. 
Navigând împotriva vântului, cele şase bastimente chineze 
pluteau în întâmpinarea noului sosit. 

Aceasta era corabia lui Morgan, care-şi continua drumul cu 
vela de furtună şi nu se afla mai departe decât la vreo câteva 

mile marine. 

— În sfârşit, iată-i! a spus bătrânul Andre observând pânzele. 
Priveşte, căpitane! Într-adevăr, ne aflăm la discretia mării. Cum 
vom putea noi trei să înfruntăm această flotă de barbari? 

Într-adevăr, oricare altcineva decât Morgan şi-ar fi pierdut 
curajul. Insă el era un erou în adevăratul înţeles al cuvântului, 
hotărât şi de neînfrânt. In ciuda imensitátii primejdiei, nu se 
gândea o clipă să se retragă. In zadar Andre l-a implorat să-i dea 
ordin lui Klas să desfăşoare câteva vele ca să se evite întâlnirea, 
datorită iutelii corăbiei cu pavilion negru. 

— Eu să fug! a răspuns Morgan cu dispreţ. Eu, regele mărilor, 
să întorc spatele acestui neam cu pielea galbenă! Niciodată, 
chiar de ar fi cu miile împotriva mea, aş înfrunta şi atunci 
moartea. Morgan nu dă înapoi! 

Andre a ridicat din umeri, cuprins în acelaşi timp de admiraţie 
şi îngrijorare de atâta neînfricare. Insă nu se gândea să-şi 
părăsească postul de la cârmă, nici să se opună ordinelor şefului 
său. El credea pur şi simplu că acesta era sfârşitul tuturor şi că 
înainte de a apune soarele, nu va mai exista eroul mărilor. 

— Manevrează numai cârma, în aşa fel încât să întorci de bord 
după fiecare salvă. lată tot ce-ţi recomand, s-a mulţumit să 
spună Morgan, care a coborât imediat în baterie. 

Klas s-a grăbit să-l urmeze, gata să devină util. Frumoasa lui 
înfăţişare se luminase, reflectând zelul interior ce-l insufletea. 

— Cu ce pot să te ajut, căpitane? a întrebat tânărul şi voinicul 
flăcău, agitându-şi braţele viguroase. 

— Bravul meu Klas, i-a răspuns Morgan, nu am nevoie de tine 
în baterie. Tu nu cunoşti manevrarea tunurilor. Piesele de 
artilerie sunt toate încărcate şi le voi manevra eu singur. Dar 
ascultă, băiete! Chinezii sunt nişte adversari periculoşi când se 
servesc de oalele lor puturoase. Datorită acestui mijloc de temut 
pe care îl aruncă de obicei pe puntea unei corăbii. Misiunea ta va 
fi să împiedici această încercare. Fii foarte atent când vreo barcă 
de-a lor va încerca să se apropie, sub acoperirea norilor de 
pulbere. In felul acesta ei reuşesc în mod obişnuit să azvârlă pe 
puntea bastimentelor ce le atacă oalele lor aprinse. 

Klas a holbat cât a putut micii lui ochi şi şi-a deschis cele două 
urechi mari ale sale auzind vorbindu-i-se despre aceste imputite 
oale de foc. In viaţa lui nu ajunsese ceva asemănător la 
cunoştinţa sa. Ca toţi bunii olandezi, el avea nişte noţiuni precise 
şi în general plăcute despre diferite feluri de oale şi marmite. 
Insă acestea de care îi vorbea căpitanul erau în afara a tot ceea 

ce văzuse şi visase. i 

— Nişte oale de foc dezgustătoare! a murmurat el visător. In 
tot cazul, galbenii nu le vor arunca pe bord. Voi avea grijă de 
asta. li voi arăt căpitanului că şi eu sunt bun la nişte treburi şi 
bătrânul Andre îşi va da seama că pot să-mi folosesc energia şi 
în altfel decât în faţa supei. 

Klas s-a simţit mai întâi destul de nedumerit cu privire la cel 
mai bun mod de executare a ordinului. Insă coborând în cabina 
din întrepunte ce servea de bucătărie, i-a venit dintr-o dată o 
idee într-adevăr originală şi care putea fi numită genială. 

După câteva minute, el a aprins un foc vioi, pe care a puso 
căldare mare. Apoi a umplut-o cu o substanţă ce avea un aspect 
ciudat, însă care nu era de fapt destinată alimentaţiei. 

Odată făcută treaba la bucătărie, Klas s-a îndreptat spre punte 
ca să vadă venind oalele vătămătoare ce urmau să fie aruncate 
aici. 

Vântul le era potrivnic si chinezii se vedeau obligați să 
manevreze. La rândul său, Andre încetinea cât putea mai mult 
viteza corăbiei, ca să prezinte flancurile primejdioşilor adversari. 
Bătrânul pilot ştia că de preferinţă galbenii atacă pe la 
extremităţile navelor, pe la prova şi pupa. De altminteri, existau 
nişte manevre de necrezut prin bruschetea lor, care nu aveau 
nici o şansă de reuşită cu o altă corabie, pe care Andre putea să 
le realizeze la momentul voit, datorită soliditătii excepţionale şi a 
surprinzătoarei mobilități a bastimentului său. 

Bătrânul ofiţer îşi folosea cu siguranţă întreaga lui 
îndemânare. Pentru moment, joncile erau încă în afara bătăii 
tunului. Piraţii galbeni nu se apropiau decât încet, însă era de- 
acum vizibil că recurgeau la tactica lor preferată. 

— Dacă vom ieşi sănătoşi şi neatinşi, voi crede încă în 
miracole, îşi spunea bravul Andre. Căpitanul se joacă cu 
moartea. Şi în ce-l priveşte pe Klas, care sprijinit pe bordură, 
rămâne acolo gură cască privind marea, nu ştiu prea bine cu ce 
ar putea să ne ajute. Ar trebui totuşi să fie folosită această forţă 
de taur. Insă cum? 

Joncile chinezeşti se apropiau pe două rânduri. Cea pe care 
era îmbarcat Liuping şi alte două se îndreptau cât mai mult cu 
putinţă spre stânga, având evident ca obiectiv prova corăbiei lui 
Morgan. Celelalte trei luau o direcţie opusă, pentru a se aranja la 
pupa corăbiei negre. 

Această stratagemă, obişnuită în mările din extremul orient, ar 
fi putut determina un sfârşit fatal. Insă chinezii nu ţineau seama 

de mobilitatea corăbiei negre, fără a lua în calcul experienţa 
desăvârşită a pilotului său, şi energia, prezenţa de spirit şi 
îndemânarea de necrezut a tânărului căpitan, ai cărui ochi erau 
fixaţi pe inamic, care cu un fitil aprins în mână era gata să tragă 
cu unul dintre cele mai mari tunuri. 

Cele două grupuri de jonci, dar separate, veneau acum de-a 
dreptul, unul la prova, celălalt la pupa corăbiei lui Morgan. 
Deodată Andre a dat o lovitură barei, şi corabia neagră a virat de 
bord, ascultând ca un cal de mâna celui care-l cáláreste. 

A rásunat o bubuitură asurzitoare. In lungul corábiei lui 
Morgan s-a întins un nor de fum alb. Căpitanul descárcase cel 
mai mare tun, cu teava cea mai lungá. Enorma ghiulea a 
străbătut aerul cu un vâjâit surd si a surprins pe chinezi, care nu 
se aşteptau deloc la această lovitură fulgerătoare. 

Începutul luptei 


Morgan ochise bine, cum ocheşte un ochitor excelent, care 
ştie că asta este o chestiune de viaţă şi de moarte. Efectul tirului 
său a fost înspăimântător. Andre a văzut clar ghiuleaua 
înfigându-se la pupa uneia dintre jonci, pe linia de plutire, unde a 
săpat o gaură enormă. Apa a pătruns în valuri prin breşă şi a 
umplut interiorul bastimentului, în timp ce în intrepunti cădeau 
unii peste alţii mai mulţi chinezi atinşi, pe jumătate zdrobiţi de 
către proiectil. 

— Jonca se scufundă! a strigat Andre, dând o nouă lovitură 
cârmei, care a făcut corabia să vireze, în timp ce sub impulsul 
velei de furtună înainta mereu câte puţin. Pe toţii diavolii! 
Căpitanul Morgan a ochit foarte bine. Însă i-au rămas încă cinci, 
mult prea multe pentru noi. Şi nu suntem aproape de salvare! 

Andre şi-a îndreptat automat privirea spre Klas, care mereu pe 
punte şi fără a pierde din vedere consemnul său, a făcut o 
strâmbătură de bucurie la vederea joncii lovite, invadată de apă 
şi dispărând puţin câte puţin sub valuri. Piraţii galbeni, în cea mai 
mare parte cuprinşi de panică, se aruncau grăbiţi în apă, ca să se 
refugieze în altă joncă. Insă salvarea nu mergea atât de bine, 
oricât de buni înotători erau. Ei aveau de înfruntat un duşman 
mai de temut decât tunurile lui Morgan. Enormii rechini ce 
poluau aceste meleaguri şi care din instinct nu părăseau locul 
unei lupte navale, cu o poftă de mâncare sporită de cadavrele 
marinarilor portughezi, misunau înnebuniţi în aceste ape. 
Hrápáretii locuitori ai adâncului se întâlnesc rareori cu asemenea 
festinuri. Albi sau galbeni, pentru ei erau aceeaşi mâncare 
rafinată.  Cutreierau valurile din toate părţile, cu lovituri 
formidabile de coadă, ivindu-se brusc la suprafaţă. Se ridica un 
țipăt: acesta era al unui înotător apucat în trecere si deja pe 
jumătate devorat. 

Cei care puteau să ajungă la timp pe o altă joncă se socoteau 
fericiţi. Insă câţi dintre ei nu scăpau de un fel de moarte pentru a 
se întâlni curând cu o alta! 

Liuping, în picioare la prova joncii sale, în fruntea celuilalt 
grup, asista cu o turbare neputincioasă la pierderea aceleia care 
se scufunda. Era cu atât mai furios cu cât această nenorocire se 
datora unei singure lovituri de tun, şi şeful chinezilor, din 
experienţa luptelor sale navale, trebuia să-şi spună că aceasta 

era opera unui ochitor extraordinar, care probabil ïi rezerva mai 
multe alte surprize. 

Nu era mai puţin mirat de uşurinţa cu care evolua corabia 
neagră, în comparaţie cu încetineala propriilor sale bastimente. 
Se întreba ce însemna acest pavilion negru prevăzut cu desenul 
alb al unui cap de mort, pe care niciodată nu-l văzuse şi care nu 
aparţinea nici unei naţiuni ale căror corăbii navigau pe aceste 
mări. Chinezii aveau un pavilion roşu ca sângele în formă 
triunghiulară, pe care erau desenati nişte dragoni albi. Insă 
înţelegea din instinct că pavilionul negru cu cap de mort era şi 
mai amenintător decât al lor şi că el prevestea nişte lucruri 
neprevăzute şi înfiorătoare. 

Liuping nu avea nici cea mai mică idee despre ceea ce putea 
însemna Morgan. Niciodată nu auzise încă vorbindu-se de regele 
mărilor. Tânărul căpitan apărea pentru prima oară pe aceste 
meleaguri, pe care chiar tatăl său nu avuse ocazia să le viziteze. 

însă Liuping nu ajunsese la capătul uimirii. Nu-şi explica 
absenţa aproape totală a echipajului pe bordul corăbiei negre. El 
nu-i observa decât pe pilot şi pe Klas, care contempla mereu cu 
acelaşi aer satisfăcut spectacolul valurilor. 

— Aceşti oameni sunt şmecheri, spunea el celor ce-l 
înconjurau. Ei se tem de marmitele noastre dăunătoare şi de 
aceea s-au ascuns deja în baterii. Asta nu mă va împiedica să le 
arunc câteva oale aprinse pe punte, ca să-l înlătur pe pilot şi pe 
celălalt ins. In tot cazul, va fi uşor să-i abordám şi să-i afumăm în 
întrepunte. 

In clipa când pronunţa aceste cuvinte, tunul a bubuit a doua 
oară. Corabia neagră virase rapid din nou. Ea ameninţa acum 
cele trei jonci ale lui Liuping, ce se îndreptau spre bompres. A 
urmat aproape imediat o a treia lovitură. Morgan a ochit şi a tras 
cu o iutealá uimitoare. O ghiulea a atins jonca în plin flanc si o 
deteriorase puternic. Următoarea, lovind aproape în acelaşi loc, a 
sfărâmat nervurile şi a pătruns în depozitul de pulbere. 

S-a produs o explozie formidabilă, care l-a scuturat puternic pe 
Liuping. In aer s-a înălţat o coloană de foc şi când s-a împrăştiat 
fumul, nu s-au văzut decât sfărâmăturile bastimentului, clătinate 
şi împrăştiate de valuri. 

Liuping a rămas mai întâi buimac, apoi a început să urle turbat 
şi a sărit ca un nebun pe puntea joncii sale, agitând sabia şi 
vociferând cele mai îngrozitoare blesteme la adresa corăbiei 
negre. 

— Foc! a strigat oamenilor săi. Trageti asupra corăbiei negre! 

La tunuri! j 

Cum am spus-o, joncile posedau nişte guri de foc. Insă nu de o 
fabricație de mare calitate. Erau nişte țevi scurte în formă de 
mortiere. In ce-i privea, chinezii nu erau nişte tunari foarte 
îndemânatici. În loc de manevrarea tunurilor, preferau să se 
folosească de oalele lor imputite, si în sfârşit, de muschete şi de 
arme albe. 

Ei s-au supus de îndată şefului lor şi şi-au descărcat artileria. 
Dar rezultatul a fost jalnic. Ghiulele zburau în toate părțile, în 
afară de direcția voită. Cădeau în mare la o anumită distanță, în 
dreapta şi în stânga corăbiei negre, căreia nu-i provocau nici o 
pagubă. 

Pe Andre încercându-l o mare satisfacţie distrugerea celor 
două jonci, el nu era totuşi liniştit de urmarea acestor 
evenimente. g 

— Bădăran afurisit, i-a strigat el lui Klas. Incetează odată să te 
rânjeşti! De ce rămâi acolo nemiscat şi cu gura căscată? N-avem 
nevoie de strâmbături. Ajută-l mai degrabă pe căpitan şi apucă- 
te de o treabă! 

Insă Klas nu se lăsa întors de la scopul lui. 

— Sunt la postul meu, a replicat el cu mândrie. Căpitanul m-a 
pus aici. Şi ştiu ce mi-a recomandat să fac. Nu-mi voi încălca 
consemnul. 

Andre a mai mormăit, însă avea şi el alte treburi de făcut, în 
loc să se supere pe Klas. Avea nevoie de toată atenţia ca să se 
ocupe de cârmuirea şi manevrarea corăbiei. 

Joncile se apropiau mereu. Liuping, scos din fire, jurase să 
distrugă corabia neagră şi să ucidă europenii în cele mai grele 
chinuri. Fumul pulberii ultimei lovituri de tun mai plutea încă 
deasupra valurilor ca o perdea deasă şi albicioasă. Insă Klas, cu 
micii lui ochi sclipitori, nu înceta să privească în partea de unde 
cele două jonci, din care una era comandată de Liuping în 
persoană, se lăsau duse înspre prova lui Morgan. 

— lată că a sosit momentul! şi-a spus tânărul matelot. 

Şi a dispărut prin tambuchi. 

— La ce se gândeşte totuşi acest caraghios! a murmurat 
bătrânul Andre, care-l observa de la cârmă. Într-adevăr, pare 
cam mărginit. In loc să coboare în baterie şi să-i dea o mână de 
ajutor căpitanului, sunt sigur că a alergat la bucătărie. Pe 
cuvântul meu, îi este încă foame şi vrea să-şi umple burta înainte 
de a-l lua dracul. Isi îndoapă gâtlejul sub cuțitul unui chinez! 

Klas a reapărut curând, aproape să-şi piardă respiraţia. Ducea 

o căldare enormă plină cu un lichid ce fumega şi a depus-o cu 
băgare de seamă lângă bastingaj. Andre se pierdea în 
presupuneri, neintelegând nimic din toată această uneltire. Apoi 
l-a văzut pe flăcău făcând un salt şi apucând ceva prevăzut cu un 
mâner lung, pe care l-a recunoscut cu greu a fi o enormă pensulă 
pentru gudronat. Dintr-o dată, Andre a devenit din ce în ce mai 
intrigat. Nu mai înţelegea nimic. S-a înclinat într-o o parte şi a 
privit, fără să ştie de ce, peste muchea de deasupra bastingajului 
şi a observat două bărci ce navigau rapid în sens invers, fiecare 
spre o extremitate a corăbiei. A înţeles imediat că piraţii galbeni 
recurgeau la mijlocul lor perfid. Bărcile erau încărcate cu oale 
asfixiante. In fata lor, câte un colos cu fata strâmbată de un 
surâs oribil tinea o tortá pregátitá sá aprindá oalele puturoase. 

Dacă ar fi ştiut cá pe corabie nu se aflau decât trei oameni 
valizi, cu siguranţă că Liuping ar fi ordonat imediat abordajul. 
Insă era departe de a presupune acest adevăr şi nu vedea 
motivul de a nu urma tactica sa obişnuită. 

Cum şi-ar fi închipuit chinezii că în baterie nu se găsea decât 
un singur om care deservea tunurile? Acest om, el singur, putea 
înlocui întreg echipajul, ca un Napoleon, a cărui unică prezenţă 
echivala cu mii de oameni. In baterie se aflau tunuri grele care 
cereau efortul a numeroşi servanti pentru încărcare şi ochire. 
Morgan, cu puterea lui herculeană, a deplasat una din aceste 
piese şi a îndreptat-o asupra singurei bărci pe care o putea 
observa, aceea care venea spre bompres. 

Morgan a aşteptat nepăsător ca barca să treacă prin faţa gurii 
tunului, încărcat de această dată cu ghiulele inlăntuite, şi exact 
în momentul când feţele galbene au apărut în câmpul de tragere, 
el şi-a apropiat fitilul aprins de tun. O bubuitură, un fluierat 
fuzant de ghiulele cu lanţ, apoi nişte urlete înspăimântătoare şi 
pe locul unde trecea barca chineză, Morgan n-a mai văzut prin 
fum decât nişte epave plutitoare. Ghiulele cu lanţ distruseră total 
ambarcatia, echipajul şi încărcătura cu oale asfixiante. 

In acest timp Andre parcă nu mai trăia. Era într-o transă 
mortală. Barca ce ameninţa prova era din fericire distrusă. Insă 
cealaltă, de la pupa, aceea pe care Morgan nu putea să o vadă, 
şi asupra căreia, se înţelege, nu putea trage, nu era de ajuns ca 
să infecteze corabia? 

Deja uriaşul chinez din faţa acestei bărci, ajunsă de-acum sub 
pupa, se pregătea să aprindă cu torta sa prima oală de foc şi s-o 
arunce pe punte. Andre nu putea să-şi părăsească cârma şi nu 
vedea nici un mijloc de evita pericolul. Dar gigantul chinez în loc 

să aprindă oala, a început să sloboadă urlete îngrozitoare şi să 
sară de colo-colo, zbătându-se ca un diavol binecuvântat. Şi n-a 
trecut mult şi tovarăşii săi au făcut la fel, lăsându-şi vâslele şi 
gesticulând ca nişte scoşi din minţi. 

— Dar ce s-a întâmplat, au înnebunit? a murmurat bătrânul 
Andre, a cărui mirare era fără margini. 

El şi-a întors atunci privirea spre punte si a găsit cheia 
enigmei. L-a văzut pe Klas în picioare în faţa căldării ce fumega 
şi a observat că aceasta era plină cu gudron topit. Tânărul 
marinar ţinea în mână lunga lui pensulă, cu care arunca 
sârguincios materia topită şi îi stropea neobosit pe chinezii ce 
urlau de durere. 

— Bravo, Klas! a strigat Andre, când în sfârşit a înţeles 
situaţia. Într-adevăr, deşi începător, tu nu esti atât de dobitoc pe 
cât pari. Dă-i drumul, băiete! Haide! Serveşte-le o ratie bună şi 
caldă! Stropeşte-i, camarade! Asta le va schimba culoarea pielii. 

Klas nu avea nevoie de încurajare. El şi-a urmat fără odihnă 
operaţia, cu o asemenea înflăcărare şi veselie, încât gura îi părea 
deschisă până la urechi. 

Sub această aversă crescândă de stropi arzători şi lipicioşi, cei 
patru pirați chinezi nu păreau să mai reziste mult. Isi pierduseră 
capul şi săreau unul după altul în mare sperând să-şi calmeze 
dureroasele arsuri. 

Dar nici după asta n-a încetat stropirea cu gudron. De îndată 
ce reapărea la suprafaţă capul vreunui chinez, Klas arunca un alt 
jet. 

Şi dacă galbenul se aventura mai departe dincolo de atingerea 
pensulei, cădea în maxilarele enormilor rechini, a căror 
nesăturată poftă de mâncare, îl făcea de ruşine pe bravul Klas, 
care niciodată nu se simtise la fel, chiar în momentele de foame 
insuportabilă. 

— Dumnezeule din cer! a exclamat el plin de admiraţie, 
punând alături pensula devenită inutilă. Vă vor face bucăţi aceşti 
domni ai adâncului. Lor nu le trebuie farfurii. Am văzut chiar 
acum cum înghiţeau pe un chinez dintr-o apucătură. N-a rămas 
din diavolul galben decât încălţămintea. Grozavi rechini! S-ar 
zice că gudronul este un stimulent, şi chiar un condiment după 
gustul lor. 

— Atenţie, Klas, i-a strigat atunci Andre, întrerupându-i brusc 
meditatiile gastronomice. lată o a treia barcă care vine din 
cealaltă parte. A ajuns deja foarte aproape de corabie! 

Intr-adevár, se apropia o a treia ambarcatie, încărcată si ea cu 

oale, la prova de această dată. Liuping o trimitea în ajutor, după 
distrugerea celei dintâi. Klas nu a avut timp să alerge cu 
căldarea şi pensula sa. A sosit totuşi ceva mai târziu. 

Omul de dinaintea bărcii apucase deja o oală şi o aprindea cu 
torta ce-o avea gata pregătită. A aruncat-o cu putere. Bomba a 
descris prin aer o curbă chiar pe deasupra corăbiei, unde avea să 
cadă cu siguranţă, explodând şi răspândindu-şi emanatiile 
ucigătoare. 

De această dată, s-a gândit Andre, va trebui să părăsesc 
puntea. Aceste canalii de chinezi vor sosi în cele din urmă. Cu 
asta se va termina cu noi. 

Insă Klas, care fără a avea aerul, nu pierdea nici o mişcare a 
inamicului, şi-a amintit de jocurile copilăriei, în care el era 
maistru. Şi cu vechea îndemânare de jucător de minge a făcut un 
salt, si marele lui palme, ce se credeau destul de 
neîndemânatice, a prins în trecere primejdioasa sferă găurită, 
înainte ca ea să atingă puntea corăbiei negre. 

Andre a deschis ochii mari, surprins de îndemânarea şi 
prezenţa de spirit a bravului Klas. Acesta, cu balonul de porțelan 
în mână, a sărit cu elan spre bastingaj şi s-a aplecat asupra 
bărcii. 

— Nu avem nevoie de porcăriile voastre! a strigat chinezilor cu 
vocea lui puternică şi aspră. Mulţumim pentru cadou! Vi-l 
restitui! 

Uriaşul galben se pregătea acum să arunce o nouă oală de 
foc, pe care tocmai o aprindea. Insă Klas nu i-a dat timp. 

A ridicat marmita ce-o prinsese atât de îndemânatic, şi cu o 
precizie remarcabilă, a trimis-o de-a dreptul în barcă, unde a 
explodat pe capul gol al unui vâslaş. 

Efectul a fost magic. Chinezii, care cunoşteau mai bine ca 
oricine rezultatele asfixiante ale diabolicului amestec, au sărit ca 
nişte broaşte în valuri, unde rechinii s-au grăbit să-i culeagă cu 
recunoştinţă şi fără invitaţie specială. Klas, bucurându-se de 
noua lui reuşită, a început să execute pe punte un dans războinic 
în felul său, agitându-şi frenetic bereta. 

— Ai văzut, i-a strigat el lui Andre, cum am înapoiat chinezilor 
blestematul lor instrument de luptă? l-ai văzut sărind în mare ca 
să evite propria lor calamitate? 

— Da, eşti un viteaz! i-a strigat la rândul său Andre. Purtarea 
ta de astăzi m-a făcut să trec peste toate prostiile tale 
anterioare. Meriţi stima noastră şi căpitanul va şti să te 
răsplătească. Te-ai comportat ca un adevărat marinar, ca un om 

inimos şi expedient şi ai contribuit puternic la salvarea noastră. 

Însă Klas de-abia asculta aceste elogii, care nu-şi făceau mai 
mult efect decât toate bruftuielile ce le suferise adesea cu ceva 
în urmă, câteodată poate nedrept. El avea convingerea că făcea 
ceea ce era mai bine şi era gata, ca întotdeauna, chiar şi la masă 
în faţa farfuriei, să-şi facă pur şi simplu datoria. In felul său naiv, 
a fost de altminteri foarte amuzat, în momentul când un rechin 
inghitea chinezul pe capul căruia se spărsese oala puturoasă. 

— Vezi deci, Andre, a strigat el ţinându-se cu mâna de burtă 
din pricina râsului. Rechinul lasă impresia că-i place gustul cărnii 
chinezeşti. El n-o aruncă din bot! 

Dar nu-l putea face să râdă pe Andre. Gândul acestuia îi era 
aiurea. Pe valuri mai existau încă trei jonci chinezeşti. Acestea se 
ţineau acum la oarecare distanţă, însă era de presupus că piraţii 
galbeni aveau să revină la atac. Nu ar accepta pierderile 
considerabile pe care le suferiseră, fără a încerca să se răzbune. 

Şi de fapt, chinezii erau scoşi din sărite. Văzuseră că cele trei 
bărci încărcate cu armele lor de luptă, pe care obişnuiau să le 
folosească ca să-şi asigure abordajul, fuseseră de la început şi ca 
prin farmec, golite de echipele lor şi de încărcătura ce o aveau. 
Se întrebau dacă nu cumva diavolul în persoană conducea tot ce 
se petrecea pe această corabie ciudată, unde nu se observau 
decât doi oameni. 

Chinezii sunt superstitiosi şi Liuping vedea bine înaintea lui 
descompunerea oamenilor săi şi panica ce începea să-i 
copleşească. Această corabie misterioasă, pe care nu era vizibil 
nici un echipaj, îi lovea înspăimântător. Evident, era vrăjită. 

Cu câteva ore în urmă ei capturaseră fără prea multă greutate 
şi nici cu sacrificii, un mare număr de portughezi, puternici şi 
bine înarmaţi, masacrând întregul echipaj. Şi acum se găseau în 
prezenţa unei corăbii pe care nu observau decât un pilot şi un 
marinar, care le opuneau o rezistenţă de neînfrânt. Pierduserá 
de-acum două din joncile lor, din care una sărise în aer cu toţi cei 
ce erau pe ea! 

In ce priveşte corabia neagră, aceasta repeta într-o clipă o 
manevră surprinzătoare de întoarcere subită, de parcă ar fi sucit- 
o deodată o mână uriaşă. Nu lăsa să se apropie nici o 
ambarcatie, nici la prova, nici la pupa, şi cu toate că era 
prevăzută numai cu o velă de furtună, tăia apa ca un delfin. 

Aceasta te făcea să innebunesti. Şi de fapt, Liuping devenise 
un nebun furios. El plesnea de ciudă şi turbare. 

— [mi trebuie această corabie! striga el cu gesturi de nebun. 

Cum? Eu, Liuping, regele mării Chinei, să dau înapoi! Vom 
aborda fără nici o întârziere corabia neagră. O voi avea! 

In acelaşi moment în care şeful piraţilor galbeni pronunţa 
aceste cuvinte, corabia lui Morgan a virat cu o rapiditate 
nemaipomenită şi şi-a prezentat flancul celor două jonci ce se 
găseau la pupa ei. Sărind de la un tun la altul, Morgan a ochit la 
iutealá şi lovitura a pornit. Bubuiturile s-au succedat apoi 
aproape fără întrerupere. Şase tunuri grele îşi trimiteau unul 
după altul descărcăturile purtătoare de dezastru pe navele 
chinezeşti, care nu puteau să manevreze destul de repede ca să 
iasă din bătaia lor. 

O luptă disperată 


Efectele acestei canonade au fost îngrozitoare. Una din jonci 
începea să se scufunde. Alta primise patru ghiulele. Mai plutea 
încă, dar flancurile înţesate de oameni prezentau aspecte oribile. 

Cea mai marte parte a piraţilor din prima joncă s-a refugiat pe 
cea de a doua. Şi în această îmbulzeală au pătruns cele patru 
ghiulele, perforând dintr-o parte într-alta mulţimea îngrămădită 
de oameni. 

Arborada a fost zdrobită, în aşa fel încât bastimentul nu mai 
era decât un ponton gol în interiorul căruia şiroia sângele. 

De altminteri, această joncă se scufunda din ce în ce mai mult. 
Supraviețuitorii se aruncau în apă ca să înoate si au reînceput 
aceleaşi scene de groază pe care le-am descris de-acum de mai 
multe ori. 

Existau doar două bastimente inamice, de care Morgan nu 
avea de ce să se teamă de acum înainte. Prin dibăcia, puterea şi 
precizia tirului său, tânărul erou scosese din luptă patru jonci 
chinezeşti din cele şase. Insă cele două mai mari din flotila 
piraţilor galbeni, şi mai ales cea care-i servea lui Liuping de vas 
amiral, mai pluteau încă. Erau intacte şi îmbarcate cu oamenii de 
elită ai lui Liuping. 

Barbarul şef, care asistase fără a putea face ceva ca să 
împiedice distrugerea celorlalte bastimente ale sale, se zbătea 
cu un delir din ce în ce mai violent, ca un adevărat nebun. Pur şi 
simplu, spumega de turbare. 

— La abordaj! La abordaj! urla el furios. Să acostăm satanica 
corabie! Vreau s-o capturez şi să-mi răzbun oamenii! De s-ar afla 
două sau mai multe mii pe corabia neagră, îi vom captura de vii 
şi îi vom tăia în bucăţi, făcându-i să moară la foc mic. Torturile 
cele mai groaznice vor fi prea plăcute pentru ei. Inainte, înainte, 
fii ai cerului! La abordaj, vă spun din nou, la abordaj! 

Cele două jonci, care manevrau împreună, aveau în acel 
moment un vânt favorabil. Liuping. Care învățase pe pielea lui 
cât de primejdios era să te găseşti în faţa flancurilor corăbiei 
negre, urmărea înainte de toate să ajungă la bompresului navei 
străine, ca să prindă de acolo puntile de abordaj. Vântul umfla 
pânzele mari ce serveau de vele navelor chinezeşti ce se 
apropiau cu o viteză neobişnuită. Morgan nu mai avea vreme să- 
şi încarce tunurile. Dintr-un salt a fost pe punte. Pe chipul 

înnegrit de pulbere îi străluceau ochii ca nişte cărbuni aprinsi. 

— Andre, a strigat el bătrânului ofiţer. Leagă puternic cârma! 
Pleava galbenă vrea să ne abordeze. 

Apoi s-a întors spre Klas: 

— Klas, bravul meu băiat, sunt mândru de tine! Veniti amândoi 
alături de mine! Chinezii au pus capul spre prova noastră. Deci 
vom merge să-i aşteptăm la prova. Haide, Klas. li vom ochi cu 
piesa de la bompres şi îi vom face acestei adunături o primire 
caldă. 

Pe corabia lui Morgan se afla mereu la prova un tun încărcat 
cu mitralii. Era o măsură de prevedere, pe care căpitanul n-o 
neglija niciodată, însă care uneori îi permitea să zădărnicească 
vreun atac neaşteptat. 

Bătrânul Andre îşi suflecase mânecile cámásii, lăsând goale 
braţele lui nervoase, ce reliefau nişte muşchi puternici. La 
dreapta sa atârna o centură cu arma lui preferată, o sabie grea 
de abordaj, cu lama lată şi foarte ascuţită. l-a mângâiat 
drăgăstos vârful, nerăbdător să aplice cu ea lovituri îngrozitoare. 
In cealaltă parte a centurii purta patru pistoale cu două ţevi 
încărcate. Klas avea si el tot atâtea. Morgan se mulțumea cu 
două pistoale cu două focuri. Insă îşi avea sabia favorită cu 
minunata sa lamă, care în mâinile sale trecuse prin multe 
încercări. Klas căuta şi o altă armă, potrivită pentru mâinile sale 
butucănoase, pe care camarazii lui le comparau cu cele ale unui 
urs. 

— la o sabie, Klas, i-a strigat Andre tânărului scurt şi îndesat, 
ai cărui ochi mici străluceau de dorinţa de a se bate. 

Insă Klas a clătinat din cap. O sabie? Nu. Aceasta nu era 
pentru el. N-ar fi ştiut s-o folosească cu îndemânare. In timp ce 
era copil la părinţii săi, intrase de mai multe ori în pădure şi 
doborâse singur nişte copaci. O secure, iată ce-i trebuia! A 
dispărut şi după câteva clipe s-a reîntors cu o secure enormă, 
cea mai mare şi mai grea ce se afla pe navă. 

— lată o armă potrivită pentru mâna mea, i-a spus el lui 
Andre, rânjind şi învârtind enorma sa unealtă. Este adevărat, 
această secure ar putea fi încă şi mai grea, însă ea îşi va face 
treaba cum trebuie. Le voi arăta acestor piei galbene ce unelte 
întră într-un craniu ras... ca şi cuțitul meu în brânza din tara 
mea! Intr-adevár, va fi o mare plăcere! : 

Andre a zàmbit prieteneste, gásind comparatia ingenioasá. In 
aceste ore grave, Klas îşi cucerise în întregime simpatia 
bătrânului ofiţer. 

Însă nu mai era momentul de râs. Preocupat şi îngrijorat, 
Andre privea marea. Cele două jonci nu se mai găseau decât la o 
distanţă foarte scurtă, având mereu ca obiectiv prova corăbiei 
negre. 

— Diabolică şi vicleană naţiune! a mormăit bătrânul ofiţer. Se 
vede din ochii lor că au luat parte de multe ori la lupte, căci nu 
lasă impresia că le este teamă. Deschis vorbind, ei nu pot să ştie 
că suntem numai trei oameni valizi la bord. Intr-adevár, este 
ceva de râs! Insă n-are importanţă. Ne vom vinde scump viaţa. 

Pe jonca comandată de Liuping s-a produs o oarecare agitaţie. 
Oamenii de pe cealaltă joncă, ieşiţi din sărite, nu mai aveau 
răbdare şi au cerut să pornească cei dintâi la atacul corăbiei 
negre. 

Tânărul erou al atâtor victorii maritime s-a întors spre cei doi 
tovarăşi ai săi, singurele ajutoare în această parte, întrucât 
ceilalţi mateloti prezenţi záceau bolnavi şi neputincioşi în 
intrepunti. 

— Acum este vorba, a spus el cu sángele rece obisnuit, de a 
invinge sau de a muri. Pentru noi, ca si pentru nefericitii nostri 
camarazi din intrepunte, viata este miza cea mai supremá. Ne 
ameninţă un duşman foarte superior ca număr. Vom lupta, este 
nevoie s-o mai spun? Până la ultimul strop de sânge. Vom face 
cinste pavilionului negru. Şi oricine ajunge să fie adversarul 
nostru, trebuie să ştie că are de-a face cu Morgan! 

Joncile ajunseseră acum atât de aproape, încât se auzea 
vâjâitul vântului printre velele lor împletite, umflate, gata să 
explodeze. Prima, cea care adineauri depăşise pe cealaltă, a 
atins uşor bompresul corăbiei negre. Velele sale i-au căzut şi a 
Morgan a văzut că piraţii galbeni îşi lăsau puntea de abordaj. 

— Atenţie! a strigat Morgan celor doi tovarăşi. lată-i! Nu 
trageţi înainte ca să dau ordin. Aşteptaţi calmi şi nu ratati nici o 
lovitură. După aceasta, ne vom folosi de armele albe. 

A urmat o clipă de aşteptare neliniştitoare. S-a auzit un trosnet 
sinistru. Puntea de abordare a bastimentului chinezesc s-a lăsat 
pe corabia lui Morgan şi în bastingajul corăbiei negre s-au înfipt 
grelele căngi de fier. Abia s-a prins puntea de abordaj, că s-a şi 
repezit pe ea un furnicar de pirați galbeni. 

Cu o putere herculeană, Morgan a întors gura tunului de la 
bompres cu faţa spre puntea de abordaj. Prompt ca un fulger, el 
a dat foc cu fitilul pulberii. A răsunat un bubuit de trăsnet şi 
invadatorii au primit de la mică distanţă o descărcătură de 
mitralii, care a pătruns prin masa deasă şi a rostogolit pe cei mai 

numeroşi în mare. Restul celor ce se înghesuiau pe puntea de 
abordaj erau pur şi simplu hácuiti si o grămadă de rămăşiţe 
umane interzicea trecerea. 

Chinezii ce veneau din urmă au fost o clipă dezorientati de 
efectul fulgerător al acestei descărcări de mitralii, însă turbarea 
era mai puternică decât ura. Diabolicii galbeni, cuprinşi de delir, 
au sărit cu urletele unor scoşi din minţi pe deasupra acestei 
baricade de corpuri mutilate, ca să-i masacreze cât mai repede 
pe Morgan şi cei doi camarazi ai săi. 

Nu vedeau în faţa ochilor decât trei adversari, însă credeau 
într-o şiretenie si se aşteptau la năvălirea subită a întregului 
echipaj. 

Din fericire, pe jonca pe care o comanda Liuping nu se 
terminase repararea velelor, astfel că Morgan şi cele două 
ajutoare ale sale au putut să-şi concentreze toate eforturile spre 
piraţii primei jonci care scăpaseră de mitralii. 

Erau acum la o bătaie de pistol. Morgan, Andre şi Klas au tas 
imediat cu ambele mâinile în grămadă şi fiecare glonţ a ucis un 
om. Cu toate acestea, chinezii mai continua încă să înainteze. 

Atunci Morgan şi cei doi camarazi ai săi, aruncându-şi 
pistoalele golite, pe care nu aveau vreme să le reîncarce, şi-au 
apucat armele albe, şi asupra asaltatorilor au început să plouă 
viguros o grindină de lovituri. Morgan lovea ca un viteaz. lsi 
făcuse un adevărat zid de apărare din cadavre. Greaua sabie a 
lui Andre făcea goluri în jur. In ce-l privea pe Klas, imensa lui 
secure în braţele sale robuste dobora galbenii ca un tăietor de 
lemne tinerele tulpini dintr-un crâng. j 

Nimeni nu putea să reziste acestor lovituri formidabile. Insă 
chinezii, puternici prin superioritatea lor numerică, îşi completau 
golurile, în aşa fel încât nu încetau să înainteze. Care avea să fie 
sfârşitul? Un glonţ sau o lovitură se sabie putea să-l atingă pe 
Morgan! La acest gând Andre se cutremura. Însă cei doi eroi nu 
se retineau să secere larg în jurul lor, ca si cum ar fi ţinut în 
pumni marea coasă a morţii. 

Deodată Klas s-a îndepărtat de locul unde până atunci ridicase 
şi coborâse securea sa, cu rezultate destul de înspăimântătoare. 
Ce vrea să facă? s-a întrebat Andre cu îngrijorare. S-a săturat să 
se mai apere? Nici gând! Voinicul flăcău se apucase din nou să 
izbească cu barda lui. Insă de această dată loviturile lui nu mai 
cădeau peste diavolii galbeni. Ele atacau structura punţii de 
abordaj, chiar ghearele de prindere a acesteia. Lovituri uriaşe 
zburau din dreapta şi din stânga, atât de puternice încât în 

momentul când puntea a început să se desprindă, a trebuit să-i 
strige lui Morgan: 

— Retrage-te, căpitane! Revino repede! Am distrus-o! 

Insă căpitanul nu auzea nimic. 

Andre a fost nevoit să-l smulgă de pe locul unde lupta. Era şi 
timpul. Puntea de abordaj desprinsă de ghearele metalice de 
enorma secure a lui Klas s-a prăbuşit cu scrâsnet, antrenând în 
cădere pe toţi chinezii ce o supraîncărcau. 

Nu rămăseseră decât foarte puţini chinezi pe joncă, care acum 
se lăsau târâti în derivă. Tentativa abordajului eşuase, ca şi 
primul atac cu oale aprinse, datorită curajului, energiei şi 
îndemânării celor trei eroi ai noştri. 

Andre nu mai putea de bucurie. 

— Klas, viteazul meu băiat! a strigat el, apăsând pe inima 
voinicul si curajosului băiat. Imi retrag tot ce am zis cândva 
împotriva ta. Ai reuşit un lucru de necrezut cu forţa ta de taur. 
Nu-i aşa, căpitane? Avem tot dreptul să fim mândri de Klas? 

Morgan nu a spus nimic, însă i-a trimis tânărului un zâmbet 
prietenesc, care i-a încălzit inima ţărănească şi bună. Nimic nu 
putea să-l încânte mai mult decât această recompensă. 

Însă nu venise momentul manifestării libere a sentimentelor 
de uşurare. Cei trei eroici luptători mai aveau încă preocupări 
serioase. 

Fără îndoială, nu mai era de temut cea de a cincea joncă, al 
cărei echipaj, ca să spunem aşa, era zdrobit şi unde peste tot 
domnea dezordinea şi confuzia. Intre timp se apropia la rândul 
său, după ce-şi reparase velatura, cea de a şasea şi ultima joncă, 
cea mai mare, corabia amiral a teribilului Liuping. Trebuia să se 
mai lupte cu acest şef însetat de răzbunare. Insă Morgan nu 
putea să aştepte ca acest temut bastiment să încerce abordajul. 
Voia să profite de momentul de răgaz ca dea din nou cuvântul 
tunului. 

— Repede! Aduceţi aici nişte bombe cu mitralii, Andre! i-a 
strigat căpitanul statornicului său tovarăş. Să încărcăm imediat 
piesele. lată că vine cea mai puternică joncă, ultima, cea a 
şefului acestor bandiți. Ascultá-i cum rácnesc! 

Andre şi Klas au adus bombe cu mitralii şi nişte încărcături cu 
pulbere. Şi puţin după aceasta toate gurile de foc au fost 
reîncărcate. Morgan a ochit puntea joncii inamice, pe care vântul 
o împingea rapid înspre ei. Klas i-a întins lui Morgan un fitil 
aprins. O ultimă şi imediată verificare a ochirii, o detunătură 
puternică şi descărcătura ucigătoare a măturat puntea joncii cu 

piraţii galbeni care mişunau pe ea, smulgând catargul si 
zdrentuind velele impletite. 

Liuping nu fusese atins. Morgan l-a observat la prova 
amenințând nebuneste cu sabia. 

— Să reîncărcăm, a spus Morgan cu voce tunătoare. Cu 
încărcături de pulbere şi ghiulele cu mitralii. Acum sau niciodată! 

Andre şi Klas l-au servit în mare grabă cu muniţie. El a 
reîncărcat cu o rapiditate vertiginoasă. Salva a izbucnit din nou, 
şi întrucât jonca îşi prezenta flancul, cu tirul precis al lui Morgan 
efectul a fost îngrozitor. intreg echipajul părea nimicit. 

— Virează de bord, ei virează! a strigat Andre. Canaliile o iau 
la fugă! 

— După ticálosi! a răcnit Morgan cu o voce tunătoare. Nu 
trebuie să ne scape. Trebuie distrusă această pleavă dăunătoare. 
La cârmă, Andre, şi să-i prindem! 

Bătrânul ofiţer a executat. Bara cârmei a fost eliberată şi 
Andre şi-a reluat direcţia. Klas a găsit mijlocul de înălța destul de 
corect cea de a doua velă şi corabia neagră şi-a recăpătat din 
nou calităţile de mers. 

Jonca lui Liuping fugea cu toate velele, îndreptându-se evident 
spre corabia portugheză, pe care piraţii galbeni o lăsaseră, cu 
velele strânse şi la ancoră, la oarecare distanţă în urmă. Acolo 
voia Liuping să ajungă, ca să încerce de la bordul acesteia să 
sfideze încă o dată temuta corabie neagră, şi s-o scufunde cu 
ajutorul bateriilor portugheze. 

Cele două bastimente tăiau valurile, cu jonca în frunte şi 
urmărirea a devenit mai energică, corabia neagră fiind acoperită 
de pânze datorită strădaniilor bunului Klas. Jonca a ajuns 
aproape de corabia portugheză. Întorcându-se în vânt, e a 
manevrat ca să se alăture în lungul marii corăbii. Insă Morgan s-a 
repezit la cârmă, a pus capul spre joncă şi s-a lăsat dus cu toată 
viteza şi din toate puterile sale. Un scrâşnet, o strivire! Corabia 
neagră tăiase în două jonca chineză, cu pintenul blindat ce-i 
arma prova. Cele două fragmente s-au scufundat imediat în apă 
şi odată cu acestea cea mai mare parte a piraţilor galbeni. S-au 
luptat un oarecare timp cu valurile şi au sfârşit prin a se îneca 
succesiv, ori au fost sfásiati de rechini. 

Corabia neagră a virat din nou, însă de această dată ca să se 
plaseze la rândul său bord la bord cu corabia portugheză. 
Morgan a sărit pe punte urmat de Klas, care nu-şi părăsea marea 
secure de execuţie, de care ştia atât de bine să se folosească. 
Cei doi bărbaţi s-au aruncat cu o impetuozitate de nerezistat 

asupra a câtorva santinele lăsate de Liuping ca să păzească nava 
capturată şi s-o vegheze pe Martha Ramirez. 

Ei au acţionat cu rapiditate, pe neaşteptate şi cu mânie, 
atacând pe aceşti oameni, demoralizati de dezastrul la care 
asistase de departe. 

Deodată s-a auzit un țipăt pătrunzător scos de o voce 
femeiască, pornit din cabina comandantului, de la pupa corăbiei. 

Morgan a alergat imediat acolo şi s-a găsit în faţa uşii acestei 
cabine cu un chinez, a cărui îmbrăcăminte somptuoasá siroia de 
apă şi care ţinea cu o mână o încântătoare fată cu părul 
desfăcut, învârtind cu cealaltă o sabie scânteietoare. 

Acesta era Liuping. Se cátárase la bord cu ajutorul unei 
parâme ce atârna, şi turbat de înfrângerea sa şi de nevoia de a 
se răzbuna, alergase să-i taie gâtul în chip barbar nefericitei 
Martha Ramirez, care nu putea să i se împotrivească decât cu 
rugăminţi şi strigăte. 

Din două salturi, Morgan a fost în faţa banditului chinez, care a 
slobozit un urlet de furie, văzând că învingătorul său ajunsese 
până aici, răpindu-i ultima pradă şi s-a pregătit pe loc de 
apărare. Cele două lame, spada lui Morgan şi sabia şefului 
galben s-au încrucişat şi s-au ciocnit cu clinchet puternic. 
Oţelurile aruncau scântei şi sclipeau prin reflexele lor. Liuping 
ataca cu violenta unui nebun. Insá cum ar fi putut tine piept lui 
Morgan acest ticálos! 

Sabia regelui márii s-a intins inainte si lama otelitá a strápuns 
până la gardă pieptul mizerabilului, care a căzut cu un strigăt 
înfiorător, dându-şi duhul nelegiuit într-un val de sânge. 

Câteva zile mai târziu Morgan a debarcat în vecinătatea unei 
colonii portugheze pe frumoasa captivă, pe care o smulsese la 
timp din mâinile monstrului galben. Şi ea şi-a luat rămas bun de 
la salvatorul său cu lacrimi de recunoştinţă. 

Oamenii echipajului n-au întârziat să-şi revină un pic din boala 
lor, în suficientă măsură ca să-şi reia serviciul. 

Morgan curátase marea Chinei de flotila piraţilor galbeni si de 
şeful său Liuping, care era urgia acestor meleaguri. Prin această 
nouă victorie, mai extraordinară chiar decât toate celelalte ce le 
repurtase, îşi întindea domeniul oceanic până pe coastele 
imensului imperiu ceresc. 

PIRAȚII CHINEZI SI-AU CĂUTAT 

PRĂZILE ÎN MAREA CHINEI SI 

OACEANUL IMDIAN, ÎNCEPÂND CU 

SECOLUL 15. BUNI NAVIGATORI, 

FOLOSEAU JONCILE CU UNUL ORI 
CU MAI MULTE CATARGE. 


